armvectores/hy_wikipedia_2023 huggingface dataset:
Օկրոկվաբի

Օկրոկվաբի, քարանձավ Թիֆլիսի նահանգի Ախալքալաքի գավառակում։ Նշանակված է Կովկասի 5-վերստանոց քարտեզում:


== Ծանոթագրություններ ==
Կզաքիսներ

Կզաքիսներ (լատ.՝ Martes), կզաքիսազգիների ընտանիքի գիշատիչ կաթնասունների կարգ։ Սիջին մեծության (40-80 սմ) կենդանիներ են, մարմինը ձգված է, ճկուն, փափուկ աղվամազով ծածկված։ Լինում են գորշ և մուգ շագանակագույն։ Հայտնի է 6 տեսակ՝ տարածված Եվրոպայում, Ասիայում և Հյուսիսային Ամերիկայում։
Հայաստանում տարածված է կովկասյան քարակզաքիսը (M. foina nehringi), որն ապրում է քարքարոտ և ժայռոտ վայրերում։ Սնվում են մանր կրծողներով, թռչուններով, ընկույզով, հատապտուղներով, պտուղներով։ Գիշերային կյանք են վարում, լավ մագլցում են։ Զուգավորվում են հուլիս-օգոստոս ամիսներին։ Հղիությունը 236—274 օր է։ Արդյունագործական օբյեկտ են, ոչնչացնում են գյուղատնտեսական վնասատուներին, մորթին արժեքավոր է։ Սնվում է կրծողներով և շատ հաճախ կրծելով իր զոհի կոկորդը տիրանում է նրա բնին։ Կզաքիսը շատ լավ լողում է, այսինքն կարող է ձուկ որսալ, շատ լավ մագլցում է ծառերի, քարերի վրա և հաճախ այդ ձևով խուսափում է ուրիշների համար որս դառնալուց։ Կզաքիսը սնվում է մանր կրծողներով, թռչուններով, թռչունների ձվերով։
Ստեխիոմետրիա

Ստեխիոմետրիա (հունարեն՝ στοιχετον նախասկիզբ, տարր և ․․․մետրիա), ուսմունք քիմիական ռեակցիայի մեջ մտնող նյութերի և առաջացած արգասիքների զանգվածների (ծավալների) քանակական հարաբերությունների մասին։ Ներառնում է քիմիական բանաձևերի արտածումը, քիմիական հավասարումների կազմումը, քիմիական վերլուծության հաշվարկները։ Տերմինն առաջարկել է գերմանացի քիմիկոս Իերեմայա Բենիամին Ռիխտերը։
Ստեխիոմետրիաի հիմնական դրույթները բխում են Ավոգադրոյի օրենքից, ծավալային հարաբերությունների օրենքից (տես Գեյ-Լյուսակի օրենքներ), բացառիկ հարաբերությունների օրենքից, հաստատուն բաղադրության օրենքից, զանգվածի պահպանման օրենքից Ստեխիոմետրիա համարժեքների օրենքից։ Ստեխիոմետրիաի կանոններն ընկած են քիմիական բանաձևերի և հավասարումների հիման վրա կատարվող բոլոր հաշվումների հիմքում, օգտագործվում են նաև քիմիական տեխնոլոգիայում, մետալուրգիայում և այլուր։
Վենդրել

Վենդրել (կատ.՝ El Vendrell), մունիցիպալիտետ Իսպանիայում՝ կատալոնական 
Տառագոնա պրովինցիայի Բաշ Պենեդես շրջանում։ Զբաղեցնում է 36,82 կմ² տարածք։ Բնակչությունը՝ 36068 մարդ (2010 թվականի տվյալներով)։ Պրովինցիայի վարչական կենտրոնից ունի 27 կմ հեռավորություն։


== Եղբայր քաղաքներ ==
 Ֆրանսիա Լավոր (Ֆրանսիա)


== Հայտնի մարդիկ ==
Պաբլո Կասալս
Էնջլ Գուիմերա
Էնդրյու Նին


== Բնակչություն ==


== Ծանոթագրություններ ==


== Հղումներ ==
Պաշտոնական կայք Archived 2008-04-04 at the Wayback Machine.
Vídeos d'El Vendrell Archived 2019-05-12 at the Wayback Machine.
Web de la ràdio i televisió municipal d'El Vendrell
Web turístic d'El Vendrell Archived 2015-09-26 at the Wayback Machine.
Patrimoni històricartístic d'El Vendrell
Informació general
Ահաբեկչական հարձակումներ Լոնդոնում (2017)

Ահաբեկչական հարձակում Լոնդոնում (անգլ.՝ London terror attack), զինված հարձակում Լոնդոնում, որը տեղի է ունեցել 2017 թվականի հունիսի 3-ին
տեղի ժամանակով 21:58-ին: Այդ պահին Կենտրոնական Լոնդոնի հարավային հատվածում տեղի են ունեցել մի քանի հարձակումներ։ Հարձակումները տեղի ունեցան ահաբեկչության վտանգի վերին աստիճանի սահմանումից հետո, որը հայտարարվել էր Մանչեստերի պայթյուններից հետո։ Բրիտանական ոստիկանությունը հայտնում է 10 զոհերի մասին, այդ թվում նաև երեք ահաբեկիչների, որոնք սպանվել են ոստիկանների հետ փոխհրաձգության արդյունքում։ Տարբեր տվյալներով վիրավորվել է 48 մարդ։ Մեծ Բրիտանիայի նախարարների խորհուրդը արտակարգ նիստ է գումարել հունիսի 4-ի առավոտյան՝ իրադարձությունները որակելով որպես «ահաբեկչություն»։ Ահաբեկիչները վանկարկել են «Այս ամենը Ալլահի համար է» նախադասությունը։


== Հարձակումներ ==


=== Լոնդոնի կամուրջ ===
Լոնդոնի կամրջի վրա սպիտակ միկրոավտոբուսը հարվածել է մի քանի անցորդների։ Ոստիկանությունը սկսել է շրջանի տարհանումը։
Լոնդոնի կամրջի վրա երթևեկությունը դադարեցվել է։ Փակվել է մուտքը դեպի «Սթեմֆորդ Բրիջ» մարզադաշտ։ Լոնդոնի մետրոպոլիտենի «Լոնդոնի կամուրջ» կայարանը փակվել է՝ ոստիկանության պահանջով։


=== Բորո շուկա ===

Չորս մարդ վիրավորվել է Բորո շուկայի արագ սննդի կետերից մեկում, որը գտնվում է Լոնդոնի կամրջից դեպի հարավ։ Հարձակումը տեղի է ունեցել կամրջի հարձակումից անմիջապես հետո։
Լոնդոնի ժամանակով 23:43-ին Սքոթլանդ Յարդը հաստատել է, որ ոստիկանության աշխատակիցները արձագանքել են հարձակումներին։ Նրանք հաստատել են նաև շուկայում տեղի ունեցած փոխհրաձգությունը։


=== Վոքսհոլլ ===
Լոնդոնի ժամանակով ժամը 23:44-ին Լոնդոնի ոստիկանությունը հայտնել է Վոքսհոլ բորոյում տեղի ունեցած ևս մեկ պատահարի մասին։


== Արձագանք ==
Լոնդոնի ոստիկանությունը՝ Սքոթլանդ Յարդը կոչով դիմել է հանրությանը՝ պահպանելու հանգստություն և ողջամտություն։
Մեծ Բրիտանիայի վարչապետ Թերեզա Մեյը հայտարարել է, որ ոստիկանության և հատուկ ծառայությունների հաղորդմամբ, Լոնդոնի կենտրոնում տեղի ունեցած իրադարձությունները դիտարկվում են որպես ահաբեկչական գործողություն։
Լեյբորիստական կայսրության առաջնորդ Ջերեմի Քորբինը ցավակցություն է հայտնել զոհերի ընտանիքներին և հարազատներին։
Զոհերի ընտանիքներին ցավակցություն են հայտնել ԱՄՆ նախագահ Դոնալդ Թրամփը, Ֆրանսիայի նախագահ Էմանուել Մակրոնը, Գերմանիայի կանցլեր Անգելա Մերկելը։
Հայաստանի նախագահ Սերժ Սարգսյանը ցավակցական հեռագիր է հղել վարչապետ Թերեզա Մեյին՝ տեղի ունեցած ահաբեկչական հարձակման կապակցությամբ։


== Տես նաև ==
Իսլամիստական ահաբեկչական հարձակումների ցանկ
Լոնդոնի ահաբեկչական գործողություն
Լոնդոնի մետրոյի պայթյուններ (հուլիսի 7, 2005)
Պայթյուն Մանչեստրում 2017


== Ծանոթագրություններ ==
Բեյբի բում

Բեյբի բում (անգլ.՝ baby boom), ծնելիության նշանակալի և կայուն աճի ժամանակաշրջան, որը տեղի է ունեցել 20-րդ դարի կեսերին աշխարհի մի շարք երկրներում, հատկապես, Արևմուտքի զարգացած պետություններում։ Երկրների մեծ մասում, որտեղ կիրառվել է այս պրակտիկան, բեյբի բումը սկսվել է կա՛մ Երկրորդ համաշխարհային պատերազմից հետո, կա՛մ 30-ական թվականների վերջին։ Բեյբի բումը մեծ ինտենսիվություն է գրանցել Նոր Զելանդիայում, Ավստրալիայում, Իսլանդիայում, Կանադայում, Նորվեգիայում և ԱՄՆ-ում։ Հարավային Եվրոպայի երկրներում բեյբի բումը բացակայել է կամ եղել է թույլ արտահայտված։ Երկրների մի մասում բեյբի բումը բաղկացած է եղել երկու ալիքներից․ սկզբում պիկը գրանցվել է պատերազմից հետո, այնուհետև անկում է ապրել ծնելիությունը, որին նորից հաջորդել է ծնելիության աճը, իսկ նոր պիկը գրանցվել է 1960-ական թվականներին։
Բեյբի բումը համընկել է ամուսնության բարձր և կայուն աճի՝ «The Marriage Boom»-ի ժամանակաշրջանի հետ։
Բեյբի բումին հաջորդել է ծնելիություն անկման ժամանակաշրջանը՝ «baby-bust»-ը։ Օրինակ, 1976 թվականին ԱՄՆ-ում ծնելիության գործակիցը հասել է մինիմումի։ Մեկ կնոջը բաժին է հասել 1,75 երեխա։ Այս ցուցանիշը ցածր է բնակչության վերարտադրության ցուցանիշից և երկու անգամ ավելի ցածր քան, 1950-ական թվականներին գրանցված միջինից։


== Բեյբի բումերների սերնդի հայտնի ներկայացուցիչներ ==
Բիլ Քլինթոն − ԱՄՆ 42-րդ նախագահ։ Ծնվել է 1946 թվականի օգոստոսի 19-ին։
Ջորջ Ուոքեր Բուշ − ԱՄՆ 43-րդ նախագահ։ Ծնվել է 1946 թվականի հուլիսի 6-ին։
Դոնալդ Թրամփ — ԱՄՆ 45-րդ նախագահ։ Ծնվել է 1945 թվականի հունիսի 14-ին։ԱՄՆ երեք նախագահներ ծնվել են 1946 թվականի ամռանը՝ Երկրորդ համաշխարհային պատերազմի ավարտից 9 ամիս անց։


== Ծանոթագրություններ ==


== Արտաքին հղումներ ==
Компенсация демографическая или беби-бум
П.Турчин, К.Панкратов. Детотрясение
База данных по рождениям в странах мира по месяцам с 1967 года
Արաբական Միացյալ Էմիրությունների օրհներգ

Իշի Բիլադի (արաբ. عيشي بلادي, «Ծաղկիր, երկիր իմ»), Միավորված Արաբական Էմիրությունների պետական օրհներգն է։ Բառերը գրել է Արիֆ Ալ Շեյխ Աբդուլլա Ալ Հասանը 1996 թ. իսկ երաժշտությունը՝ Սաադ Աբդել Ուահաբ։ Իշի Բիլադին ընդունվել է որպես ՄԱԷ-ի պետական օրհներգ 1971 թ.։


== Արաբերենով ==
عيشي بلادي عاش اتحاد إماراتنا
عشت لشعب
دينه الإسلام هديه القرآن
حصنتك باسم الله يا وطن
بلادي بلادي بلادي بلادي
حماك الله شرور الزمان
أقسمنا أن نبني نعمل
نعمل نخلص نعمل نخلص
مهما عشنا نخلص نخلص
دام الأمان و عاش العلم يا إماراتنا
رمز العروبة
كلنا نفديك بالدما نرويك
نفديك بالأرواح يا وطن
Վելիկոե (գյուղ, Վիբորգսկի շրջան)

Անվան այլ կիրառումների համար տե՛ս՝ ՎելիկոեՎելիկոե (ռուս.՝ Великое), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 79 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիլկուսե

Պիլկուսե (էստ․՝ Pilkuse), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 125 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մ2 90-միլիմետրանոց զենիթային թնդանոթ

Մ2 90-միլիմետրանոց զենիթային թնդանոթ, Երկրորդ համաշխարհային պատերազմի ժամանակվա ամերիկյան զենիթային թնդանոթ։


== Պատմություն ==
Մշակվել է ԱՄՆ-ում 1942 թվականին, Հայրենական մեծ պատերազմի ժամանակ ներկրվել է ԽՍՀՄ լենդ լիզով։ Այն օգտագործվել է Հայրենական մեծ պատերազմի ժամանակ, իսկ դրա ավարտից հետո ընդգրկված է եղել խորհրդային բանակի սպառազինության մեջ մինչև զենիթային հրթիռային համալիրների ընդունումը։ 
1944 թվականին ընդունվել է Երկրորդ համաշխարհային պատերազմի սպառազինության կազմում ընդգրկվել է Մ2 90-միլիմետրանոց կիսաավտոմատ զենիթային թնդանոթ, որն ստեղծվել է Մ1 90-միլիմետրանոց թնդանոթի հիման վրա։ Թնդանոթի հրետասայլի մի շարք կառուցողական փոփոխությունների արդյունքում Մ2 թնդանոթը թեթևացել է երկու տոննայով, և հեշտացել է այն մարտական դիրք հասցնելը։ Զենիթի արդյունավետությունն էապես աճել է, երբ սկսել են օգտագործվել ռադիոպայթուցիչով արկեր։
Սա ԱՄՆ-ում ստեղծված վերջին զենիթային կիսաավտոմատ հրանոթն է։ Հրետանային մարտկոցի նշանառման համար օգտագործվել է SCR-268 ռադիոլոկատոր, իսկ Երկրորդ համաշխարհային պատերազմի վերջում՝ SCR-584։


== Կիրառություն ==
Մ2 թնդանոթի կառուցվածքը հնարավորություն է տվել փողն իջեցնել 0°-ից ցածր, ինչը թույլ է տվել օգտագործել այն նաև վերգետնյա շարժական և անշարժ թիրախների վրա կրակելու համար, այդ թվում՝ զրահատեխնիկայի վրա։ Կորեական պատերազմի ժամանակ (1950-1953) Մ2-ն ակտիվորեն օգտագործվել է մարտական գործողություններում որպես ցամաքային աջակցության գործիքներ։


== Մեխանիզմ ==
Թնդանոթի փակաղակը կիսաավտոմատ է, շեղբավոր։


== Տակտիկատեխնիկական բնութագրեր ==


== Ծանոթագրություններ ==


== Արտաքին հղումներ ==
90-мм зенитная пушка М2
Տրավնևոե (ավան, Ժմերինկայի շրջան)

Անվան այլ կիրառումների համար տե՛ս՝ ՏրավնևոեՏրավնևոե (ուկրաիներեն՝ Травневе), ավան Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Տրավնևոե ավանում բնակվում էր 114 մարդ։ Բնակավայրը զբաղեցնում է 0,42 կմ² տարածք։ Բնակչության խտությունը կազմում էր 271,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Օլյուտորսկի շրջան

Օլյուտորսկի շրջան (ռուս.՝ Олюторский район), մունիցիպալ շրջան Ռուսաստանի Դաշնության Կամչատկայի երկրամասում։
Ստեղծվել է 2007 թվականին։ Վարչական կենտրոնը՝ Տիլիչիկի։


== Աշխարհագրություն ==
Շրջանի տարածքի մակերեսը կազմում է 72352 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 5036 մարդ։ Բնակչության խտությունը կազմում էր 0,07 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մաքսիմիլիանո Մեսա

Մաքսիմիլիանո Մեսա (իսպ.՝ Maximiliano Meza, դեկտեմբերի 15, 1992(1992-12-15)[…], General Paz Department, Corrientes Province, Արգենտինա), արգենտինացի պրոֆեսիոնալ ֆուտբոլիստ։ Ներկայումս հանդես է գալիս Ինդեպենդիենտեի և Արգենտինայի ազգային հավաքականի կազմում։ Խաղում է հարձակվողական կիսապաշտպանի դիրքում։


== Ակումբային կարիերա ==


=== Խիմնասիա ի Էսգրիմա ===
Մեսան Խիմնասիա ի Էսգրիմայի ակադեմիայի սան է։ Իր պրոֆեսիոնալ դեբյուտը նշեց 2012 թվականի դեկտեմբերի 10-ին՝ Դեպորտիվո Մերլոյի դեմ խաղում։ 2012-13 մրցաշրջանում նա 14 հանդիպում անցկացրեց Պրիմերա B-ում՝ օգնելով իր թիմին տեղափոխվել Արգենտինայի բարձրագույն դիվիզիոն։ Արգենտինայի առաջնությունում իր առաջին հանդիպումը անցկացրեց 2013 թվականի օգոստոսի 4-ին՝ Ռիվեր Փլեյթի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 6-ին՝ Վելես Սարսֆիլդի դեմ խաղում։ 2014 թվականի ապրիլի 13-ին՝ Արսենալ Սարանդիի դեմ խաղում նա դարձավ դուբլի հեղինակ՝ օգնելով իր թիմին հաղթել 2-0 հաշվով։ 2016 թվականի մայիսի 9-ին արգենտինացին դուբլ ձևակերպեց Ինդեպենդիենտեի դեմ խաղում։ Խիմնասիա ի Էսգրիմայի առաջին թիմի կազմում Մեսան անցկացրեց 108 հանդիպում՝ դառնալով 12 գոլի հեղինակ։


=== Ինդեպենդիենտե ===
2016 թվականի սեպտեմբերի 18-ին՝ Խիմնասիայի կազմում առաջնությունում 100-րդ հանդիպումը անցկացնելուց հետո Մեսան 4 տարվա պայմանագիր կնքեց Ինդեպենդիենտեի հետ։ Իր դեբյուտը ակումբի կազմում նշեց սեպտեմբերի 22-ին՝ Հարավամերիկյան գավաթի Շապեկոենսեի դեմ խաղում։ Իր առաջին գոլը խփեց դեկտեմբերի 11-ին՝ Կոլոնի դեմ խաղում։ Հարավամերիկյան գավաթի 2017 թվականի խաղարկությունում Մեսան անցկացրեց 11 հանդիպում՝ դառնալով 3 գոլի ու 3 գոլային փոխանցման հեղինակ՝ օգնելով իր թիմին հաղթել մրցաշարը։ 2018 թվականին նա մասնակցեց Ռեկոպա Սուդամերիկանայի Գրեմիոյի դեմ խաղերին, սակայն Ինդեպենդիենտեն պարտվեց հետխաղյա 11-մետրանոցների հարվածաշարում։


== Միջազգային կարիերա ==
2018 թվականի մարտին Մեսան առաջին անգամ հրավիրվեց Արգենտինայի ազգային հավաքական՝ Իսպանիայի և Իտալիայի դեմ խաղերի համար։ Իր դեբյուտը ազգային հավաքականի կազմում նշեց մարտի 27-ին՝ Իսպանիայի դեմ ընկերական խաղում, որում Արգենտինան պարտվեց 6-1 հաշվով։
2018 թվականի մայիսին Մեսան ընդգրկվեց Արգենտինայի՝ աշխարհի առաջնության համար վերջնական կազմում։ Իր դեբյուտը առաջնությունում նշեց հունիսի 16-ին՝ Իսլանդիայի դեմ խաղում՝ հանդիպումը սկսելով թիմի մեկնարկային կազմում և խաղի 84-րդ րոպեին փոխարինվելով Գոնսալո Իգուաինի կողմից։ Հունիսի 21-ին Մեսան մասնակցեց Խորվաթիայի դեմ ամբողջ խաղին, սակայն Արգենտինան պարտվեց 3-0 հաշվով։


== Կարիերայի վիճակագրություն ==


=== Ակումբային վիճակագրություն ===
2018 թվականի հունիսի 25-ի դրությամբ


=== Միջազգային վիճակագրություն ===
2018 թվականի հունիսի 25-ի դրությամբ


== Նվաճումներ ==


=== Ակումբային ===
Ինդեպենդիենտե

Հարավամերիկյան գավաթ․ 2017


== Ծանոթագրություններ ==


== Արտաքին հղումներ ==
Մեսայի պաշտոնական Ինստագրամի էջը
Մեսան transfermarkt-ում
Մեսան soccerbase.com-ում
Մեսան WhoScored.com կայքում
Մեսան Ինդեպենդիենտեի պաշտոնական կայքում
Թոմաս Կրեմեր

Թոմաս Կրեմեր (գերմ.՝ Thomas Kremer, հոկտեմբերի 9, 1971(1971-10-09), Թրիեր, Ռայնլանդ Պֆալց, Գերմանիայի Ֆեդերատիվ Հանրապետություն), գերմանացի կաթոլիկ հոգևորական, աստվածաբան, արևելագետ։


== Կենսագրություն ==
Թոմաս Կրեմերը ծնվել է 1971 թվականին հոկտեմբերի 9-ին Գերմանիայի Թրիր քաղաքում։ Նախնական կրթությունը Բիթբուրգում ավարտելուց հետո ընդունվել է Թրիրի հոգևոր ճեմարան։ Աստվածաբանություն և փիլիսոփայություն է ուսանել Թրիրի աստվածաբանության ֆակուլտետում, Երուսաղեմում և Մյունխենի Լյուդվիգ-Մաքսիմիլյան համալսարանում։ 1998 թվականին ձեռնադրվում է քահանա և 1998-2001 թվականներին իր հոգևոր ծառայությունն է բերում Վալդբրայթբախում, իսկ 2001-2004 թվականներին Մորբախում։ Դրանից հետո Կրեմերը Բամբերգում պրոֆեսոր Պետեր Բրունսի մոտ ուսանում է ասորական բանասիրություն և աստվածաբանություն։ 2009 թվականին Թրիրում բարեհաջող կերպով պաշտպանում է դոկտորական ատենախոսություն Եփրեմ Ասորու Ծննդոց գրքի մեկնության վերաբերյալ, որի համար 2011 թվականին ստանում է Թրիրի աստվածաբանության ֆանկուլտետի «Հերոնիմոս» մրցանակը (Hieronymus-Preis)։ Կրեմերն այնուհետև եբրայերեն, ասորերեն, Աստվածաշնչի ներածություն և Հին Եկեղեցու պատմություն է դասավանդում Մայնի Ֆրանկֆուրտի Սուրբ Գևորգ փիլիսոփայական-աստվածաբանական բարձրագույն ուսումնական հաստատությունում, Ֆրանկֆուրտի Գյոթեի անվան համալսարանում, ինչպես նաև Թրիրի աստվածաբանության ֆակուլտետում։ 2014 թվականին նշանակվել է Այխշտետում գտնվող Կոլլեգիում Օրիենտալե էկումենիկ կրթական հաստատության փախռեկտոր։ 2015 թվականին Էսսենում Մելքիտ Կաթոլիկ Եկեղեցու պատրիարք Գրիգոր Գ Լահամի կողմից ստացել է արքիմանդրիտի աստիճան՝ այսպիսով դառնալով Մելքիտ Կաթոլիկ Եկեղեցու ներկայացուցիչներից մեկը Գերմանիայում։


== Գործունեություն ==
Թոմաս Կրեմերը Այխշտետ-Ինգոլշտադի Կաթոլիկ համալսարանին կից գործող Քրիստոնյա Արևելք գիտական կենտրոնի անդամ է։ Նա նաև Թրիրում արևելյան աստվածաբանական աղբյուրների հրատարակությամբ զբաղվող „Sophia – Quellen östlicher Theologie“ հրատարակչության ակտիվ գիտաշխատողներից մեկն է։ Կրեմերն աշխատակցում է «Արևելքի Եկեղեցի» („Kirchen des Ostens“) կաթոլիկ բարեգործական կազմակերպությանը։


== Աշխատություններ ==
Iso Baumer (Hrsg.)։ Nerses von Lambron - Die Ungeduld der Liebe; unter Mitarbeit von Franz Mali, Abel Manoukian, Boghos Levon Zekiyan und Thomas Kremer, Paulinus Verlag, Trier; 2013; ISBN 978-3-7902-1460-4
Thomas Kremer։ Mundus primus. Die Geschichte der Welt und des Menschen von Adam bis Noach im Genesiskommentar Ephräms des Syrers (Corpus Scriptorum Christianorum Orientalium; 641), Leuven 2012, Peeters, ISBN 978-90-429-2566-3


== Ծանոթագրություններ ==


== Արտաքին հղումներ ==
Գավակ (Սեբաստիայի գավառ)

Անվան այլ կիրառումների համար տե՛ս՝ Գավակ (այլ կիրառումներ)Գավակ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Սեբաստիայի գավառում։ Գտնվում էր Սեբաստիա քաղաքից հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իտատսկի

Իտատսկի (ռուս.՝ Итатский), քաղաքատիպ ավան Ռուսաստանի, Կեմերովոյի մարզի Տոպկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4026 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջերա Լարիո

Ջերա Լարիո  (իտալերեն՝ Gera Lario), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 881 մարդ, խտությունը՝ 147 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 22010։ Հեռախոսային կոդ՝ 0344։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 0344 84349
Էլեկտրոնային փոստ։ geralario@geralario.net
Պաշտոնական կայք։ http://www.geralario.net/ Archived 2010-09-16 at the Wayback Machine.


== Արտաքին հղումներ ==
http://www.geralario.net/ Archived 2010-09-16 at the Wayback Machine.


== Ծանոթագրություններ ==
Կեանքիս յուշերից (գիրք)

«Կեանքիս յուշերից» (անգլ.՝ My memoirs, ռուս.՝ Мои мемуары), Հայկական ճարտարապետությունն ուսումնասիրող կազմակերպության կողմից 2007 թվականին հրատարակված «ՀՃՈՒ գիտական ուսումնասիրություններ» շարքի թվով 10-րդ գիրքը (Գիրք Ժ)։ Այն եղինակել է Սիրաք Սարհադեանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է ոչ միայն Մեծ եղեռնը հրաշքով վերապրած ականատեսի փաստալից հուշագրությունները, այլև Առաջին համաշխարհային պատերազմի տարիներին հայ ժողովրդի հերոսական և ողբերգական օրերի բովանդակ պատմությունը։ Ներկայացված են նաև բովանդակությանն առնչվող արժեքավոր լուսանկարներ։
Ծնունդով Վանի Այգեստան թաղամասից Սիրաք Սարհադյանի «Կեանքիս յուշերից» աշխատությունն առաջին անգամ երկհատորյակով լույս է հրատարակվել է Թեհրանում համապատասխանաբար 1961 և 1962 թվականներին։ Այն ներկայացնում է Վանի ապրիլյան հերոսամարտը, 1915 և 1918 թվականներին Վանի հայության գաղթերը, վերապրածների տառապանքները, ինչպես նաև հայտնի և անհայտ դեմքերի հետագա ճակատագրերի առանձին դրվագներ։
«Կեանքիս յուշերից» գիրքը տպագրվել է Հայկական ճարտարապետությունն ուսումնասիրող կազմակերպության կողմից ՀՀ ԳԱԱ «Գիտություն» հրատարակչությունում։ Հրատարակման աշխատանքները իրականացվել են Հայկական ճարտարապետությունն ուսումնասիրող կազմակերպության և հեղինակի կրտսեր որդու՝ Հարություն (Արթուր) Սիրաքի Սարհադյանի կողմից։ Գրքի վերահրատարակումը նվիրված է Վասպուրականի հայկական անկախ պետականության հռչակման 90-րդ տարելիցին։


== Տես նաև ==
Հայկական ճարտարապետությունն ուսումնասիրող հիմնադրամ
Վանի հերոսամարտ


== Ծանոթագրություններ ==
Կուշմանգորտ

Կուշմանգորտ (ռուս.՝ Кушмангорт), գյուղ Ռուսաստանի Պերմի երկրամասի Չերդինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոդդուբնոե (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ՊոդդուբնոեՊոդդուբնոե (ուկրաիներեն՝ Піддубне), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Պոդդուբնոե գյուղում բնակվում էր 686 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարդը մարդուն գայլ է

Մարդը մարդուն գայլ է (լատ.՝ Homō hominī lupus կամ ամբողջական ձևով` Homō hominī lupus est), լատիներեն արտահայտություն, որը նշանակում է «Մարդը գայլ է մեկ այլ մարդու համար»։ Արտահայտությունը կիրառվում է բնութագրելու այնպիսի մարդկային հարաբերություններ և բարքեր, որոնցում գերակշռում են ծայրահեղ էգոիզմը, թշնամությունը և անտագոնիզմը, երբ մարդն իր բնույթով վարվում է այնպես, ինչպես գայլը՝ բնության մեջ։ Այս օրինակում համարվում է, որ գայլը, որպես արարած, ունի գիշատիչի, անմարդկայինի հատկանիշներ, այսինքն՝ ավելի շատ նման է կենդանու, քան՝ քաղաքակրթվածի։


== Պատմություն ==
Ասացվածքի տարբերակներից մեկը հանդիպում է հռոմեացի կատակերգու Տիտոս Մակկիոս Պլավտուսի «Ավանակներ» («Asinaria») կատակերգությունում՝ «Lupus est homō hominī, nōn homō, quom quālis sit nōn nōvit», որը թարգմանվում է «Մարդն օտարի համար գայլ է, ոչ թե՝ մարդ», կամ առավել ճշգրիտ՝ «Մարդը գայլ է և ոչ թե մարդ մեկ այլ մարդու նկատմամբ, ում դեռ չի հանդիպել»։
Որպես հակընդեմ միտք Լուցիուս Աննեուս Սենեկան իր «Epistulae Morales ad Lucilium» աշխատությունում գրել է «homō, sacra rēs hominī», որը թարգմանվում է՝ «մարդը մարդու աչքում ակնածանքի առարկա է»։
Էրազմ Ռոտերդամցին ասացվածքի Պլավտուսի տարբերակն օգտագործել է իր «Adagia» աշխատությունում՝ գրելով․ «Այստեղ մեզ նախազգուշացվում է չվստահել անծանոթ մարդկանց, այլ զգուշանալ ինչպես որ գայլից»։
Փիլիսոփա, աստվածաբան և իրավաբան Ֆրանցիսկո դե Վիտորիան (լատ.՝ Franciscus de Victoria) իր «Relectiones Theologicae» աշխատությունում գրել է, որ հռոմեացի բանաստեղծ Պուբլիուս Օվիդիուս Նասոն համաձայն չէր ասացվածքի հետ։ Մարդը, գրում է Օվիդիուսը, իր ընկերակից մարդու համար մարդ է, և ոչ թե՝ գայլ։
Թոմաս Հոբսն իր «De Cive» աշխատությունում անդրադարձել է այս ասացվածքին․ «Եթե անաչառ լինենք, ապա երկու արտահայտություններն էլ շատ ճիշտ են. այն, որ մարդը մարդու նկատմամբ՝ ինչպես Աստվածը, և որ մարդը մարդու նկատմամբ՝ ինչպես գայլը։ Առաջինը ճիշտ է, երբ մենք քաղաքացիներին համեմատում ենք միմյանց հետ, իսկ երկրորդը՝ երբ համեմատում ենք քաղաքները։
Հոբսը նկարագրել է նույն հասարակության մեջ այլ մարդկանց նկատմամբ մարդու արդար և մեծահոգաբար վարվելու միտումը և հասարակության խաբուսիկ և դաժան գործելու միտումն այլ հասարակությունների նկատմամբ։
Զիգմունդ Ֆրոյդն իր «Քաղակակրթության անհարմարությունը» աշխատությունում համաձայնվել է ասացվածքի հետ՝ գրելով․ «Միշտ կա գայթակղություն մերձավորին ձեր ագրեսիվությունը բավարարելու միջոց դարձնել, օգտագործել նրա աշխատուժն առանց վարձատրության, օգտագործել նրան որպես սեքսուալ օբյեկտ՝ չհարցնելով նրա համաձայնությունը, զրկել գույքից, նվաստացնել, ցավ պատճառել, տանջել և սպանել։ Homo homini lupus։ Ո՞վ կունենա համարձակություն վիճարկելու այս դատողությունը՝ ունենալով կյանքի և պատմության մեծ փորձ»։


== Տես նաև ==
Միզանտրոպիա
Լատիներեն արտահայտությունների ցանկ


== Ծանոթագրություններ ==
Էմիլ Մորիս

Էմիլ Մորիս (ռուս.՝ Эмиль Морис, հունվարի 19, 1897(1897-01-19), Westermoor, Steinburg, Շլեզվիգ-Հոլշտայն, Գերմանիա - փետրվարի 6, 1972(1972-02-06), Մյունխեն, Գերմանիայի Ֆեդերատիվ Հանրապետություն), Նացիոնալ-սոցիալիստական ​​գերմանական բանվորական կուսակցության առաջին անդամներից, Ադոլֆ Հիտլերի անձնական թիկնապահը և վարորդը, նրա մտերիմ ընկերը՝ 1919 թվականից։


== Կենսագրություն ==
Դպրոցն ավարտելուց հետո եղել է ժամագործի աշակերտ, 1917-1919 թվականներին ծառայել է բավարիական բանակում, բայց մարտական գործողությունների ակտիվ մասնակից չի եղել։ 1919 թվականից Գերմանական բանվորական կուսակցության անդամ։ Երբ վերակազմավորվում է նացիոնալ-սոցիալական բանվորական կուսակցությունը, ստանում է № 19 տոմսը։ 1920 թվականին նա արդեն ֆյուրեր էր։ 1923 թվականին Մորիսը դարձել է «Շտաբսվախե»-ի ստորաբաժանման հրամանատար. նրա գլխավոր խնդիրը Հիտլերի անձնական ապահովությունն էր՝ հատկապես հանրահավաքների ժամանակ։ Գարեջրային հեղաշրջում փառատոնին մասնակցելու համար նա Հիտլերի հետ հայտնվեց Լանդսբերգի բանտում։ 1925 թվականին՝ գարեջրի փառատոնի խռովության տապալումից երկու տարի անց, Հիտլերի անձնական ապահովության համար նորաստեղծ ջոկատը ստացել է "Շուցաֆֆել" անվանումը։ Այդ ժամանակ Հիտլերը դարձել է ՍՍ-ի թիվ 1 անդամ, իսկ Էմիլ Մորիսը դարձել է ՍՍ-ի թիվ 2 անդամ։ Երբ ՍՍ-ն վերակազմավորվել է և սկսել է ընդլայնվել 1932 թվականին, Մորիսը դարձել է ՍՍ-ի ավագ սպա, և ի վերջո նրան շնորհվել է Օբերֆյուրերի կոչում։ Չնայած նրան, որ Մորիսը չի դարձել ՍՍ-ի ղեկավարը, սակայն ՍՍ-ի N2-ի անդամի կարգավիճակը համարժեք էր այդ կազմակերպության փաստացի հիմնադրի կարգավիճակին։ Հայնրիխ Հիմլերը, որը հետագայում է դառնում ՍՍ-ի ամենաճանաչված առաջնորդը, սկզբում եղել է ՍՍ-ի թիվ 168 անդամը։ ՍՍ-ի բոլոր սպաները պետք է ապացուցեին ռասայական մաքրությունը՝ սկսած 1750 թվականից։ Պարզվում է, որ Մորիսը ուներ հրեական ծագում։ Այդ փաստը հիմնականում ուրախացնում է Հ. Հիմլերին, ով շարունակ նախանձում էր Հիտլերի մտերիմ ընկերներին և նրանց, ովքեր շարժման օրերին անընդհատ Հիտլերի կողքին էին։ Նա խորհուրդ է տվել, որ Մորիսը հեռացվի ՍՍ-ից իր ընտանիքի մյուս անդամների հետ։ Սակայն Հիտլերը 1935 թվականի օգոստոսի 31-ով թվագրված գաղտնի նամակում Հիմլերին ստիպում է խնայել Մորիսին և վերջինիս ընտանիքին և նրանց թույլատրել մնալ ՍՍ-ում։ Չնայած նրա հրեական արմատներին և Հիտլերի զարմուհու՝ Անգելիկա Ռաուբալի հետ սերտ հարաբերություններին՝ Մորիսը շարունակում է մնալ Հիտլերի մտերիմ ընկերը։ Ահա, թե ինչ է ձայնագրել Հիմլերը Հիտլերի հետ զրուցելու արդյունքում.

Կասկած չկա, որ Էմիլ Մորիսը ունի հրեական ծագում։ Այս դեպքում միակ բացառությունը կլինի Մորիսը և նրա ողջ ընտանիքը։ Նրանք շարժման ամենածանր ամիսներին համարձակորեն մասնակցել են գործողություններին։
1936 թվականին Մորիսը Լայպցիգում պատգամավոր էր, 1940-1942 թվականներին Լյուֆտվաֆեի սպա։ 1945 թվականի ամռանը ձերբակալվել է ամերիկյան հակահետախուզության կողմից։ 1947 թվականին ազատ է արձակվել՝ դատապարտվելով 4 տարվա հարկադիր աշխատանքի։ Ենթադրություններ կան, որ Մորիսը սիրային հարաբերություններ է ունեցել Հիտլերի զարմուհու՝ Անգելիկա Ռաուբալի հետ։


== Էմիլ Մորիսի կերպարը ֆիլմում ==
Կանադական մինիսերիալում՝ Հիտլեր։ Հրեշի վերելքը, լավագույն մարմնավորված է Մորիսի կերպարը։


== Գրականություն ==
Մեծ ենթարծիվ

Մեծ ենթարծիվ (լատ.՝ Aquila clanga), ճուռակների ընտանիքին պատկանող թռչուն։ Գրանցված է Հայաստանի Հանրապետության Կարմիր գրքում։


== Տարածվածություն ==
Հանդիպում է Գերմանիայից և Բալկանյան թերակղզուց մինչև Ամուրի հովիտ, Արևելյան Տյան-Շանում, Կովկասում և Հյուսիսարևմտյան Հնդկաստանում։ Ձմեռում է Հարավարևելյան Անդրկովկասում, Իրանում, Մեսոպոտամիայում, Հնդկաստանում, Մյանմայում, Հարավային Չինաստանում և Եգիպտոսում։ Հայաստանում հանդիպում է լեռնատափաստանային գոտու նախալեռներում, առավելապես հանրապետության հյուսիսային մասում։


== Էկոլոգիա ==
Չուի շրջանում գերադասում է բաց տարածքները՝ դաշտերը, լեռնային տափաստանների, մարգագետինների խոպան և ճահճացած հատվածները և կարող է հանդիպել այլ արծիվների հետ նույն խմբերում։


== Պահպանություն ==
Քիչ քանակությամբ հանդիպող, խոցելի տեսակ է, որը Հայաստանում հանդիպում է հիմնականում չուի ընթացքում։ ԲՊՄՄ Կարմիր ցուցակի չափորոշիչներով գնահատվում է որպես խոցելի տեսակ։
Թվաքանակի և դրա փոփոխության հավաստի տեղեկությունները բացակայում են։ Հանդիպում է տեղ-տեղ գարնանային և աշնանային չուի շրջաններում։ Նկավում է թվաքանակի խիստ կրճատում ամբողջ արեալում։
Վտանգման հիմնական գործոններն են փոքր թվաքանակը, որսագողությունը և ապրելավայրերի քայքայումը տնտեսական գործունեության արդյունքում։
Պահպանության հատուկ միջոցառումներ չեն իրականացվում։


== Ծանոթագրություններ ==
Բելֆորդ Ռոշու

Բելֆորդ Ռոշու (պորտ.՝ Belford Roxo), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրոյի ագլոմերացիա (մեզոշրջան)ում։ Մտնում է Ռիո դե Ժանեյրոյի գավառի կազմի մեջ։ Բնակչությունը կազմում է 480 555 մարդ՝ 2007 թվականի տվյալներով։ Գրավում է 79,791 կմ2 տարածք։ Բնակչության խտությունը՝ 6.022,7 մարդ/կմ²։


== Պատմություն ==
Քաղաքը հիմնադրվել է 1990 թվականի ապրիլի 3-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 2.989.323 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 6.220,56 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0.742 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման լեռնային արևադարձային է։


== Արտաքին հղումներ ==
Տեղեկություններ Բելֆորդ Ռոշուի մասին
Սուխինովկա (գյուղ, Կոբելյակի շրջան)

Սուխինովկա (ուկրաիներեն՝ Сухинівка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Սուխինովկա գյուղում բնակվում էր 417 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիսոկայա Գորա (գյուղ, Բրատսկոեի շրջան)

Անվան այլ կիրառումների համար տե՛ս՝ Վիսոկայա Գորա (այլ կիրառումներ)Վիսոկայա Գորա (ուկրաիներեն՝ Висока Гора), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Վիսոկայա Գորա գյուղում բնակվում էր 198 մարդ։ Բնակավայրը զբաղեցնում է 0,323 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրան Բելտրան

Ֆրան Բելտրան (իսպ.՝ Fran Beltrán, փետրվարի 3, 1999(1999-02-03), Մադրիդ, Իսպանիա), իսպանացի պրոֆեսիոնալ ֆուտբոլիստ։ Ներկայումս հանդես է գալիս Սելտա Վիգոյի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Ռայո Վալեկանո ===
Ֆուտբոլիստի կարիերան Բելտրանը սկսել է Խետաֆեում։ 2013 թվականին նա միացավ Ռայո Վալեկանոյի ակադեմիային։ Իր պրոֆեսիոնալ դեբյուտը նշեց 2016 թվականի օգոստոսի 20-ին՝ թիմի մեկնարկային կազմում խաղադաշտ դուրս գալով Էլչեի դեմ խաղում։ Իր առաջին գոլը խփեց հոկտեմբերի 29-ին՝ Տեներիֆեի դեմ խաղում։ 2018 թվականի ապրիլի 1-ին իսպանացին գոլային փոխանցում տվեց Կադիսի դեմ խաղում, իսկ հանդիպումն ավարտվեց 1-1 հաշվով։ Ռայո Վալեկանոյի կազմում Բելտրանը անցկացրեց 74 հանդիպում՝ դառնալով 1 գոլի ու 1 գոլային փոխանցման հեղինակ և օգնելով իր թիմին հաղթել Սեգունդա Դիվիզիոնը ու տեղափոխվել Լա Լիգա։


=== Սելտա Վիգո ===
2018 թվականի օգոստոսի 1-ին Բելտրանը 5 տարվա պայմանագիր կնքեց Սելտա Վիգոյի հետ։ Իր դեբյուտը Լա Լիգայում նշեց օգոստոսի 18-ին՝ Էսպանյոլի դեմ խաղում։ Սելտայի կազմում իր առաջին գոլը խփեց 2019 թվականի հունվարի 7-ին՝ Ատլետիկ Բիլբաոյի դեմ խաղում։


== Միջազգային կարիերա ==
Բելտրանը ներկայացրել է Իսպանիան տարբեր տարիքային երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2019 թվականի հունվարի 31-ի դրությամբ


== Նվաճումներ ==


=== Ակումբային ===
Ռայո ՎալեկանոՍեգունդա Դիվիզիոն. 2017–18


== Ծանոթագրություններ ==


== Արտաքին հղումներ ==
Բելտրանի պաշտոնական Տվիտերի էջը
Բելտրանը WhoScored.com կայքում
Բելտրանը Սելտա Վիգոյի պաշտոնական կայքում
Բելտրանը Լա Լիգայի պաշտոնական կայքում
Բելտրանի պաշտոնական Ինստագրամի էջը
Բելտրանը transfermarkt-ում
Բելտրանը soccerbase.com-ում
Պուշկինյան ժամանակաշրջանի բանաստեղծներ

«Պուշկինյան ժամանակաշրջանի բանաստեղծներ» («պուշկինյան համաստեղության բանաստեղծներ», «պուշկինյան միջավայրի բանաստեղծներ», «Ռուս գրականության ոսկե դարաշրջան), Ալեքսանդր Պուշկինի ժամանակակից ռուս բանաստեղծների ընդհանուր անվանումը, որոնք նրա հետ միասին հանդիսանում են ռուսական պոեզիայի «Ոսկե դարաշրջանի» հիմնադիրներ (այսպես անվանում են XIX դարի մեկ երրորդը)։ Պուշկինյան դարաշրջանի պոեզիան ժամանակագրական առումով ընդգրկում է 1810-1830-ական թվականները։


== Պուշկինյան համաստեղության բանաստեղծների ձևավորում ==
մեծ մասամբ պուշկինյան ժամանակաշրջանի բանաստեղծները ձևավորվել են կարամզինյան լեզվական բարեփոխումների ազդեցության տակ։ Հետազոտողները այսպես են որոշում այս դարաշրջանի գրողների բնորոշ գծերը․ պուշկինյան դարաշրջանի բանաստեղծներ հասկացությունը միայն ժամանակագրական չէ։ Եթե Բատյուշկովը, Ժուկովսկին և Դ. Դավիդովը օրգանապես մտնում են Պուշկինի դարաշրջանի մեջ, ապա Պոլեժաևը, Լերմոնտովը, Կոլցովը պոեզիայի նկատմամբ իրենց  պաթոսով և բարդությամբ պատկանում են արդեն այլ դարաշրջանի։ Նույնը վերաբերում է Տյուտչևին, որի վաղ լիրիկան, չնայած այն ձևավորվել է 1820-1830-ական թվականների վերջում և այդ ժամանակ հասել է բարձր կատարելության, հանդիսանում է նրա ստեղծագործական ուղու սկիզբը։
Ինչ վերաբերում է Դելվիգի պոեզիային, ապա նրան չէր բավականացնում էականը՝ լիրիկայում հոգևոր կյանքի այն բուն իսկությունը, որը ձեռք է բերվել ոչ միայն իր հասակակիցների կողմից, այլ նաև ավագ ժամանակակիցների կողմից։


== Պուշկինյան ժամանակաշրջանի բանաստեղծների ցանկ ==
Եվգենի Բարատինսկի
Կոնստանտին Բատյուշկով
Ալեքսանդր Բեստուժև
Դմիտրի Վենեվիտինով
Պյոտր Վյազեմսկի
Դենիս Դավիդով
Անտոն Դելվիգ
Նիկոլայ Գնեդիչ
Վասիլի Ժուկովսկի
Պավել Կատենին
Իվան Կոզլով
Իվան Կռիլով
Վիլհելմ Կյուխելբեկեր
Ալեքսանդր Օդոևսկի
Պյոտր Պլետնյով
Կոնդրատի Ռիլեև
Վասիլի Տումանսկի
Ֆեոդոր Տումանսկի
Նիկոլայ Յազիկով


== Տես նաև ==
Ռուս գրականության ոսկե դարաշրջան


== Ծանոթագրություններ ==
Ուղղափառություն

Ուղղափառություն (հուն․՝ ὀρθοδοξία-ից - բառացիորեն «ուղիղ փառաբանություն», «ճիշտ փառաբանություն», «ճիշտ կարծիք», «ճիշտ ուղի», «ճիշտ ուսմունք»), Քրիստոնեության հիմնական ուղղություններից մեկը։ Առաջացել է Բյուզանդական կայսրությունում 1054 թ-ի քրիստոնեական եկեղեցիների խզման հետևանքով։ Ուղղափառությունը 300 միլիոն հետևորդներով՝ երրորդ ամենատարածված քրիստոնեական ուղղությունն է։ Ներկայումս ուղղափառությունը կազմում է մեծամասնություն Բելառուսում, Բուլղարիայում, Կիպրոսում, Վրաստանում, Հունաստանում, Մակեդոնիայում, Մոլդովայում, Մոնտենեգրոյում, Ռումինիայում, Ռուսաստանում, Սերբիայում և Ուկրաինայում։
Ռունաժ

Ռունաժ (ռուս.՝ Рунаж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լուժենգա գետի ձախ ափում՝ 18 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009906
Հիդրոլոգիական ուսումնասիրությունների կոդը - 103000990
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Այդին Հարությունյան

Այդին Ղուկասի Հարությունյան (հուլիսի 1, 1918(1918-07-01), Ղուկասյանի շրջան - նոյեմբերի 23, 1990(1990-11-23), Երևան, Հայկական ԽՍՀ, ԽՍՀՄ ), հայ խորհրդային զինվորական, ավագ սերժանտ, Խորհրդային Միության հերոս (1945)։ 
1939 թվականին զորակոչվել է Կարմիր բանակ և սովորել Եյսկի զինվորական դպրոցում։ 1941-1945 թվականների «Հայրենական մեծ պատերազմի» ժամանակ մասնակցել է Սմոլենսկ-Վիտեբսկ ուղղությամբ պաշտպանական մարտերին, Մալայա Զեմլյայի դեսանտային գործողություններին և Սապուն Գորայի (Բալակլավայի մոտ) կռիվներին։ 1944 թվականի մայիսին Սևաստոպոլի ազատագրման մարտերում Գորնայա բարձունքի գրավման ժամանակ ցուցաբերած արիության համար արժանացել է Խորհրդային Միության հերոսի կոչման։ Այնուհետև 89-րդ հայկական դիվիզիայի կազմում մասնակցել է Լեհաստանի վերագրավմանը, Օդերի անցմանը և Բեռլինի գրավման մարտերին։ Պարգևատրվել է Կարմիր աստղի 2 շքանշանով, «Մարտական ծառայությունների համար» և մի շարք այլ մեդալներով։
Պատերազմի ավարտից հետո Հարությունյանը զորացրվել է բանակից և աշխատանքի անցել Ղուկասյանի շրջանային խորհրդի գործադիր կոմիտեում որպես բաժնի վարիչ։ 1948 թվականին ավարտել է ՀԿԿ Կենտկոմին կից երկամյա կուսակցական դպրոցը, իսկ 1958 թվականին՝ Երևանի պետական համալսարանի իրավաբանական ֆակուլտետը։ Կուսակցական, պետական տարբեր պաշտոններ է վարել մայրաքաղաքի մի շարք հիմնարկներում, իսկ 1969 թվականից աշխատել է Երևանի քաղաքային խորհրդի գործկոմում՝ որպես բաժնի վարիչ։


== Մահ ==
Այդին Հարությունյանը մահացել է 1991 թվականին Երևանում։


== Պարգևներ ==
Խորհրդային Միության հերոս (1945)
Լենինի շքանշան
«Ոսկե աստղ» մեդալ
Կարմիր աստղի շքանշան
«Մարտական վաստակի համար» մեդալ
«Կովկասի պաշտպանության համար» մեդալ
«Վարշավայի ազատագրման համար» մեդալ
«Բեռլինի գրավման համար» մեդալ


== Ծանոթագրություններ ==
Սան Ժուան դու Կարու

Սան Ժուան դու Կարու (պորտ.՝ São João do Carú), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 15 087 մարդ՝ 2006 թվականի տվյալներով։ Գրավում է 615,749 կմ² տարածք։ Բնակչության խտությունը՝ 24,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 26.585.307,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.851,73 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,511 (տվյալները ՄԱԿ-ի զարգացման ծրագրի)։


== Ծանոթագրություններ ==
Ոլորված զույգ

Ոլորված զույգ (անգլ.՝ twisted pair), մալուխային լարի տեսակ։
Մալուխային լարերը կատարում են կապի լավացում մեկ զույգի միջև, կրճատում են արտաքին միջավայրի էլեկտրամագնիսական ազդեցությունը, և փոխանցվող դիֆերենցիալ ազդանշանների փոխադարձ միջամտությունը։ Ոլորված զույգը Ժամանակակից մալուխային համակարգի բաղադրիչներից մեկն է։ Այն օգտագործվում է հեռահաղորդակցության և համակարգչային տեխնիկայում որպես ազդանշանի փոխանցող շատ ցանցերում, այնպես ինչպես Ethernet, Arcnet և Token ring. Այժմ շնորհիվ իր մատչելիության և հեշտ տեղադրման, այն հանդիսանում է լոկալ ցանցերի տեղադրման լավագույն տարածված լուծումը։
Մալուխը միացվում է ցանցին 8P8C (RJ45) մեկուսիչի օգնությամբ։


== Պատմություն ==

Առաջին անգամ հեռախոսները օգտագործել են հեռագրային ուղիները, կամ միալար ուղիները հողանցման շղթաներով, բաց ձևով անցկացված։ 1880 թ շատ քաղաքներում տեղի են ունեցել վթարներ, ինչը շատ մեծ աղմուկ առաջացրեց։ Այդ պատճառով էլ հեռախոսային ընկերությունները սկսեցին փոխել հաղորդակցման գծերը՝ հավասարակշռված սխեմաներով, ունենալով հավելյալ օգուտ և նվազեցնելով ազդանշանի թուլացումը։
Երբ հոսանքի գծերը դարձան ավելի տարածված երևույթ, այդ քայլերը այլևս բավարար չէին։ Հետագայում լարերը անցնում էին էլեկտրահաղորդման գծերին զուգահեռ, սակայն մի քանի տարիների ընթացքում աճեց էլեկտրաէներգիայի օգտագործումը, ինչի պատճառով էլ կրկին մեծացան աղմուկները։ Դրա համար էլ ինժեներները մշակեցին լարերի փոխակերպման մեթոդը, որպեսզի կրճատեն աղմուկները։
Ոլորված զույգը առաջին անգամ պատրաստել է Ալեքսանդր Բելլը 1881 թվականին։ 1900 թվականին ամբողջ Ամերիկայի հեռախոսային ցանցերի մեծ մասը եղել են ոլորված զույգերով։


== Արտաքին հղումներ ==
ydoma.info Категории кабелей витых пар (ռուս.)
Գոբլի ծրագիր

Գոբլի ծրագիր, Լեռնային Ղարաբաղի հակամարտության կարգավորման տարբերակներ, որոնք հայտնի են դրանց հեղինակի՝ Փոլ Գոբլի անվամբ։ ԽՍՀՄ ազգությունների հարգերով զբաղվող ամերիկացի փորձագետ-վերլուծաբան Փ. Գոբլը 1980-ական թվականներին աշխատել է ԱՄՆ պետական քարտուղարությունում, իսկ 1990-ական թվականներին՝ Ազատության, Ազատ Եվրոպա ռադիոկայանի Վաշինգտոնի գրասենյակում։


== Նպատակը ==
1991 թվականից Փ. Գոբլը առաջարկել  է Լեռնային Ղարաբաղի հակամարտության կարգավորման ծրագիր Հայաստանի և Ադրբեջանի միջև տարածքային փոխանակումների միջոցով։ Ըստ Գոբլի ծրագրի, մասնավորապես, նախատեսվում Է, որ Արցախի Լաչինի շրջանի և Հայաստանի Մեղրիի շրջանի փոխանակմամբ Ադրբեջանն ուղղակի աշխարհագրական կապ կհաստատի Նախիջևանի, իսկ Հայաստանը՝ Լեռնային Ղարաբաղի հետ։ Այդ դեպքում չի բացառվել նաև Լեռնային Ղարաբաղի անկախության ճանաչման կամ Հայաստանի կազմի մեջ մտնելու հնարավորությունը։


== Արձագանքները ==
Գոբլի ծրագիրը քննարկվել է լայն և նեղ  քաղաքական և հասարակական տարածքներում ։Հայ քաղաքական հասարակությունը չկարողացավ ձևակերպել վերջնական վերաբերմունք Գոբլի առաջարկի նկատմամաբ ։Ընդհանուր առմամբ  ծրագիրը բացասական արձագանք է գտել հայ հանրության մոտ, քանի որ նման «տարածքային առևտրի» արդյունքում Հայաստանը կզրկվի Իրանի հետ իր ունեցած ուղղակի աշխարհագրական կապից, իսկ Թուրքիան և Ադրբեջանը կկարողանան ցամաքային անմիջական կապ հաստատել միմյանց միջև։ Ռուսաստանը և Իրանը դեմ են արտահայտվել Գոբլի ծրագրին, ինչը կհանգեցներ Հարավային Կովկասամ աշխարհաքաղաքական իրավիճակի փոփոխության և տարածաշրջանում Թուրքիայի միջոցով ԱՄՆ-ի ազդեցության ուժեղացմանը։
Հաշվի առնելով այս տարբերակի նկատմամբ խիստ բացասական արձագանքները՝ Գոբլը հետագայում առաջարկել Է, որ Ադրբեջանը, ի լրումն Լաչինի շրջանին, Հայաստանին հանձնի նաև Նախիջևանի Սադարակի շրջանը, որպեսզի Հայաստանը չզրկվի Իրանի հետ ուղղակի աշխարհագրական կապից։
Հայ հանրության խիստ արձագանքը պայմանավորված էր այն հանգամանքով, որ դրանով կխորացվեր Հայաստանի պաշարումը երկու թյուրքական պետությունների կողմից և նոր զարկ կտրվեր պանթյուրքիզմի անին։ Այդ նույն պատճառով Լեռնային Ղարաբաղի հակամարտության նման կարգավորումը կհակասեր ոչ միայն Հայաստանի, այլև իրանի և Ռուսաստանի ազգային շահերին, ինչի մասին բազմիցս խոսել են այդ երկրների փորձագետ-վերլուծաբանները։ Գոբլի մշակած տարբերակների կիրառումն ավելի կբարդացներ չլուծված առկա խնդիրները՝ ստեղծելով նոր խոչընդոտներ Լեռնային Ղարաբաղի հակամարտության խաղաղ կարգավորման ճանապարհին։ Բացի այդ, Փ. Գոբլի ծրագրերում միտումնավոր խեղաթյուրվում են ղարաբաղյան հակամարտության իրական սուբյեկտները՝ ԼՂՀ ու Ադրբեջանը, և փաստորեն փորձեր էր արվում խնդիրը լուծել երրորդ կողմի՝ Հայաստանի Հանրապետության տարածքի հաշվին։
Dirol

Դիրոլ (անգլ.՝ Dirol), առանց շաքարի մաստակի ապրանքանիշ, նման է բարձիկի, դիտարկվում է որպես ատամնաբուժական։ Արտադրվում է «Dirol Cadbury» ՍՊԸ կողմից։ Գործարանը գտնվում է Մեծ Նովգորոդի Չուդովո քաղաքում։


== Պատմություն ==
Դիրոլ մաստակը հայտնվել է 1968 թվականին և արտադրվել «Bagger-Sorensen & Co» ընտանիքին պատկանող դանիական «Dandy» ընկերության կողմից։ 1993 թվականին ապրանքանիշը ներկայացուցչություն է բացել Մոսկվայում և սկսել իր արտադրանքը վաճառել Ռուսաստանում։ 
1999 թվականից Դիրոլն ինքնուրույն արտադրվում է Մեծ Նովգորոդի «Dirol» գործարանում։ 2002 թվականին «Cadbury Schweppes»-ը ձեռք է բերել «Dandy» ընկերությունը։ 2003 թվականի օգոստոսին Չուդովո քաղաքում երկու գործարանների՝ «Dirol» և «Cadbury Schweps» հրուշակեղենի գործարանների միավորումից հետո, ստեղծվել է «Dirol Cadbury» ընկերությունը։ 2013 և 2016 թվականներին ընկերությունն իրականացրել է ռեբրենդինգ, որի արդյունքում փոխվել են փաթեթավորման դիզայնը և տարբերանշանը։


== Շուկա ==
2000 թվականին «Business Analytics Europe Limited»-ի կողմից իրականացված հետազոտությունը կենտրոնացած էր մաստակների ռուսական շուկայի հիմնական միտումների ուսումնասիրության վրա։ Դրանցից հետևում է, որ 1999-2000 թվականներին Դիրոլը շուկայի մասնաբաժնի չափով զիջում էր միայն Orbit-ին։ 1999 թվականի նոյեմբերին «Dirol Wild Berry» մաստակի մասնաբաժինը կազմում էր 6,3%, սակայն 2000 թվականի հունվարից այն նվազել է մինչև 1%։ «Dirol Arctic Air»-ը 2000 թվականին զբաղեցնում էր շուկայի մոտ 5%-ը։ 2000 թվականին հայտնվել են «վեց բարձիկ պարունակող» «Dirol Kid's Banana» և «Dirol Kid's Cola» մաստակները։ Քանի որ շուկայում բանանի և կոլայի համով այլընտրանքներ չկային, այդ ապրանքների և «Stimorol»-ի 2 տեսակի ընդհանուր բաժինը (նույնպես պատկանում է «Dandy Distribution»-ին) գերազանցում էր 9,5-ը։ «Romir» հետազոտական ​​հոլդինգի տվյալներով՝ «Dirol» ապրանքանիշը երկրորդ տեղն է զբաղեցրել մաստակների ռուսական հատվածում։ Նրա մասնաբաժինը 2011 թվականի դրությամբ կազմում էր շուկայի 44%-ը։


== Տեսակներ ==
Դիրոլ ցրտաշունչ անանուխ
Դիրոլ սառցե անանուխ
Դիրոլ անանուխի քնքշություն
Դիրոլ մարախուայի համով
Դիրոլ անանուխի համով
Դիրոլ անանուխի և կիտրոնի բալասան
Դիրոլ ձմերուկի և սեխի կոկտեյլ
Դիրոլ ձմերուկի թարմություն
Դիրոլ կոկոսի և ելակի համով
Դիրոլ սպիտակ անանուխի համով
Դիրոլ սպիտակ ելակի համով
Դիրոլ ելակի և կեռասի համով
Dirol bubble fresh
Dirol colors XXL մրգային տեսակներ
Dirol colors XXL անանուխի տեսականի
Dirol X - fresh ձմերուկի սառույց
Dirol X - fresh սառցե մանդարին
Dirol X - fresh հապալաս և ցիտրուս
Dirol 60 րոպե անանուխի թարմություն
Դիրոլ արևադարձային մրգեր


== Ծանոթագրություններ ==


== Արտաքին հղումներ ==
Dirol-ի պրոմո կայքըArchived 2021-07-10 at the Wayback Machine.
Dirol-ի էջը Mondelēz կայքում
Մոլի օր

Մոլի օր (անգլ.՝ Mole Day), ոչ պաշտոնական տոն, որը նշվում է քիմիկոսների, քիմիայի ուսանողների և քիմիայի սիրահարների շրջանում հոկտեմբերի 23-ին, առավոտյան ժամը 6:02-ից մինչև երեկոյան 6:02-ը։ Ամսաթիվը գրվում է ամերիկյան ոճով՝ 6:02 10/23: Ժամանակը և ամսաթիվը հաշվարկվում են Ավոգադրոյի հաստատունի հիման վրա, որը մոտավորապես հավասար է 6,02×1023-ի և որոշում է մասնիկների (ատոմների կամ մոլեկուլների) քանակը նյութի մեկ մոլում՝ Si-ի յոթ բազային միավորներից մեկը։


== Ակնարկ ==
Մոլի օրը ծագել է մանկավարժ Մարգարեթ Քրիստոֆի կողմից կազմակերպված տոնակատարությունից։ Նա հոդված է գրել 1980-ականներին. որպես գիտության ուսուցիչ աշխատելու իր փորձի մասին։ Այս հոդվածից ոգեշնչված Մորիս Օլերը ՝ Վիսկոնսին նահանգի Պրերի դյու Շիեն քաղաքի ավագ դպրոցի քիմիայի ուսուցիչ, 1991 թվականի մայիսի 15-ին հիմնել է Մոլի ազգային հիմնադրամը (NMDF)։
Միացյալ Նահանգների, Հարավային Աֆրիկայի, Ավստրալիայի և Կանադայի շատ ավագ դպրոցներ նշում են խլուրդի օրը ՝ իրենց աշակերտներին քիմիայով հետաքրքրելու համար՝ անցկացնելով տարբեր գործողություններ, որոնք հաճախ կապված են քիմիայի կամ մոլի հետ։
Ամերիկյան քիմիական ընկերությունը հովանավորում է քիմիայի ազգային շաբաթը, որը տեղի է ունենում կիրակիից շաբաթ օրը, որը ընկնում է հոկտեմբերի 23-ին։ Սա մոլի օրը դարձնում է քիմիայի ազգային շաբաթվա անբաժանելի մասը։


== Ծանոթագրություններ ==
Ուխտաձոր

Ուխտաձոր, գյուղական համայնք Արցախի Հանրապետության Հադրութի շրջանում։ Տեղաբաշխված է հանրապետության հարավարևելյան մասում։ Հադրութ շրջկենտրոնից գտնվում է 31 կմ հեռավորության վրա, իսկ մայրաքաղաք Ստեփանակերտից՝ 72 կմ հեռավորության վրա։


== Աշխարհագրություն ==
Համայնքը լեռնային է, ունի 902.0 հա տարածք, որից 720.3 հա գյուղատնտեսական նշանակությում, 119.1 հա անտառային հողեր։ Համայնքի տարածքում առկա են թվով 2 աղբյուրներ` «Հոսող» և «Անտառային ջրեր»։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։


== Բնակչություն ==
Ուղտախաձոր համայնքի բնակչության թվաքանակը կազմում է 309 մարդ, կա 80 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Համայնքի պատմամշակութային հուշարձաններն են` Սբ. Աստվածածին եկեղեցի (1692 թ.), գերեզմանոց (XVII-XIX դդ.):


== Հասարարակական կառույցներ ==
2015 թվականին համայնքում գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում էին 46 աշակերտներ։


== Ծանոթագրություններ ==


== Արտաքին հղումներ ==
Population of Nagorno-Karabakh Republic (2005)(հայ.)(անգլ.)(ռուս.)
Մ.թ.ա. 429


== Դեպքեր ==


== Ծնունդներ ==


== Մահեր ==
Լիզա (գյուղ, Մոնաստիրշչինսկի շրջան)

Լիզա (ռուս.՝ Лыза), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 187 մարդ։
Գտնվում է Սմոլենսկի շրջանի արևմտյան շրջանում, Մոնաստիրշչինայից 11 կմ դեպի հարավ-արևելք, A141 Օրյոլ – Վիտեբսկ ավտոճանապարհից 38 կմ դեպի արևմուտք, Լիզա գետի ափին։ Գյուղից 44 կմ դեպի արևելք գտնվում է Վասկովո երկաթուղային կայարանը, որն անցնում է Սմոլենսկ – Ռոսլավլ երկաթուղային գծով։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին գյուղն օկուպացված է եղել հիտլերյան զորքերի կողմից, այնուհետև ազատագրվել է 1943 թվականի սեպտեմբերին։


== Կլիմա ==
Լիզա գյուղը գտնվում է չափավոր ցամաքային կլիմայական գոտում, որտեղ ձմեռը չափավոր ցուրտ է, գարունը տևական, բարեխառն, ամառը չափավոր շոգ, իսկ աշնանը գերակշռում են տաք, արևոտ եղանակները։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր Կամզաս

Փոքր Կամզաս (ռուս.՝ Малый Камзас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Միջին Տերս գետի աջ ափին՝ 43 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.